
REFERAT
Privind conferirea titlului de Cetăţean de Onoare al Municipiului Timişoara 
domnului Ion Marin Almăjan






Avand în vedere solicitarea cu numarul SC2014-006074 - 10.03.2014 din iniţiativa domnului director general a Filarmonicii Banatul, Ioan Coriolan Gârboni, a fost propus pentru acordarea titlului de Cetăţean de Onoare domnul Ion Marin Almăjan.

Ion Marin Almăjan s-a nascut la 16 noiembrie 1940 la Dalboșeț în județul Caraș-Severin. A urmat studiile școlilor elementare din Dalboșeț și Bozovici din județul Caraș Severin, a absolvit Liceul C. Diaconovici Loga şi Facultatea de Filologie a Universităţii din Timişoara. 

A activat ca: redactor, şef secţie de cultură, redactor-şef adjunct la ziarul „Drapelul roşu” din Timişoara (1966-1979), director al Editurii „Facla”(1979-1989), şef secţie de cultură, publicist comentator la ziarul „Renaşterea bănăţeană”, din Timişoara, director al Direcţiei de Cultură, Culte şi Patrimoniu Cultural şi Naţional Timiş (2000-2005). 

Este un antologator, autor, eseist, director de editură, jurnalist, monograf, om de cultură, pamfletar, poet, prozator, publicist și scriitor român, membru al Uniunii Scriitorilor din România. 

Ca autor a publicat numeroase poeme, proză, roamne şi publicistică dintre care  amintim:  Sunt dator cu o durere (povestiri), Spune-mi, unde duce acest drum? (roman), Neîmpăcați în mânie (roman), Sentimentul puterii (roman), Tornada (roman), Întoarcerea spre asfințituri ( povestiri), Vremea hahalerelor (pamflete politice), Mătușa mea Maria Theresia (povestiri), În afara gloriei (roman), Ca mierea, ca fierea-cuvântul (publicistică), Amintiri despre țărani (poeme), 10 prozatori români contemporani, (antologie), Tornada, Requiem per una regina (povestiri), Poeti romeni contemporanei (antologie în colaborare cu Mihai Ungheanu, Cezar Ivănescu), Țara Almăjului, (studiou monografic -Institutul social Banat-Crișana, 1939) 

A tradus din litaratura universală contemporană importanţi autori, dintre care Le Clezio (Premiul Nobel pentru literatura).

A fost încununat cu numeroase distincţii, dintre care amintim Premiul de excelenţă al uniunii Scriitorilor, filiala Timisoara şi Ordinul Naţional Serviciul Credincios în grad de cavaler in anul 2002 ”pentru talentul și dăruirea arătate în îndelungată activitate artistică, științifică și didactică prin care au promovat tradițiile culturale specifice fiecărei comunități etnice și valorile autentice ale artei universale, creând un spațiu de exemplară conviețuire și de civilizație românească”.

Prin urmare propunem acordarea titlului de Cetăţean de Onoare al municipiului Timişoara domnului Ion Marin Almăjan, pentru vasta sa activitate ce a condus la promovarea municipiului Timişoara.

